CELEX: 32014R0852
Language: hu
Date: 2014-08-05 00:00:00
Title: A Bizottság 852/2014/EU végrehajtási rendelete ( 2014. augusztus 5. ) az L-metionin valamennyi állatfaj takarmány-adalékanyagaként történő engedélyezéséről  EGT-vonatkozású szöveg

6.8.2014   
            
            
               HU
            
            
               Az Európai Unió Hivatalos Lapja
            
            
               L 233/22
            
         A BIZOTTSÁG 852/2014/EU VÉGREHAJTÁSI RENDELETE
   (2014. augusztus 5.)
   az L-metionin valamennyi állatfaj takarmány-adalékanyagaként történő engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedély megadásának feltételeiről és az engedélyezési eljárásokról.
            
         
               (2)
            
            
               Az L-metionin takarmány-adalékanyagként történő engedélyezésére az 1831/2003/EK rendelet 7. cikkének megfelelően kérelmet nyújtottak be. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem a „tápértékkel rendelkező adalékanyagok” adalékanyag-kategóriába sorolandó, az Escherichia coli (KCCM 11252P és KCCM 11340P) által előállított L-metionin valamennyi állatfaj takarmány-adalékanyagaként történő engedélyezésére vonatkozik.
            
         
               (4)
            
            
               Az Európai Élelmiszerbiztonsági Hatóság (a továbbiakban: Hatóság) 2013. október 8-i véleményében (2) megállapította, hogy az Escherichia coli (KCCM 11252P és KCCM 11340P) által előállított L-metionin – a javasolt felhasználási feltételek mellett – nincs káros hatással sem az állatok és az emberek egészségére, sem a környezetre, és valamennyi állatfaj esetében az L-metionin aminosav hatékony forrásának tekinthető. A Hatóság úgy ítélte meg, hogy nem szükséges a forgalomba hozatalt követő felügyeletre vonatkozó egyedi követelményeket elrendelni. Továbbá ellenőrizte az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést is.
            
         
               (5)
            
            
               A szóban forgó anyag értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően az e rendelet mellékletében meghatározottak szerint engedélyezni kell az anyag használatát.
            
         
               (6)
            
            
               A Hatóság véleményében fenntartását jelezte azzal kapcsolatban, hogy biztonságos-e, ha az L-metionint az ivóvízen keresztül adják a célfajoknak. Maximális mennyiséget azonban nem javasolt az L-metionin vonatkozásában. Ezért célszerű felhívni a felhasználó figyelmét arra, hogy amennyiben az állatoknak az ivóvízen keresztül ad L-metionint, az összes különböző metioninforrást figyelembe kell vennie annak érdekében, hogy az állatok alapvető aminosavakkal való ellátása optimális legyen, és ne befolyásolja károsan teljesítményüket.
            
         
               (7)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A mellékletben meghatározott, a „tápértékkel rendelkező adalékanyagok” adalékanyag-kategóriába és az „aminosavak, sóik és analógjaik” funkcionális csoportba tartozó anyag takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. augusztus 5-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
   
      (2)  EFSA Journal 2013; 11(10):3428.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Legkisebb mennyiség
               
               
                  Legnagyobb mennyiség
               
               
                  További rendelkezések
               
               
                  Az engedély lejárta
               
            
                  mg/kg 12 %-os nedvességtartalmú teljes értékű takarmányban
               
            
                  
                     Kategória: tápértékkel rendelkező adalékanyagok Funkcionális csoport: aminosavak, sóik és analógjaik
                  
               
            
                  3c305
               
               
                  —
               
               
                  L-metionin
               
               
                  
                     Az adalékanyag összetétele:
                  
                  Legalább 98,5 %-os tisztaságú L-metionin
                  
                     A hatóanyag jellemzése:
                  
                  
                     Escherichia coli-val (KCCM 11252P és KCCM 11340P) való fermentációval előállított L-metionin ((2S)-2-amino-4-(metiltio)butánsav)
                  Kémiai képlet: C5H11NO2S
                  CAS-szám: 63-68-3
                  
                     Analitikai módszer
                      (1)
                     :
                  
                  A takarmány-adalékanyagban található L-metionin kimutatására: infravörös abszorpció és optikai forgatás – az FCC monográfiáin alapuló módszerek.
                  A takarmány-adalékanyagban és a 10 %-nál több metionint tartalmazó előkeverékekben található metionin mennyiségének meghatározására: ioncserés kromatográfia, oszlopról való eluálódás utáni származékképzéssel és fotometriás vagy fluoreszcenciás detektálással (HPLC-VIS/FD) — ISO/DIS 17180.
                  A metionint kevesebb mint 10 %-ban tartalmazó előkeverékek, valamint az összetett takarmányok, a takarmány-alapanyagok és a víz metionintartalmának meghatározására: ioncserés kromatográfia, oszlopról való eluálódás utáni származékképzéssel és fotometriás detektálással (HPLC/VIS), 152/2009/EK bizottsági rendelet (2) (III. melléklet, F. rész).
               
               
                  Valamennyi faj
               
               
                  —
               
               
                   
               
               
                   
               
               
                  
                              1.
                           
                           
                              Az L-metionin ivóvízen keresztül is adható.
                           
                        
                              2.
                           
                           
                              Az adalékanyag és az előkeverékek címkéjén fel kell tüntetni a következőket:
                              „Ha az adalékanyagot ivóvízen keresztül adják, kerülni kell a túlzott fehérjebevitelt.”
                           
                        
                              3.
                           
                           
                              Ha a takarmány-alapanyagok és az összetett takarmány címkéjén önkéntesen feltüntetik a szóban forgó adalékanyagot, a következő adatokat meg kell adni:
                              
                                          —
                                       
                                       
                                          az adalékanyag azonosító száma,
                                       
                                    
                                          —
                                       
                                       
                                          az adalékanyag hozzáadott mennyisége.
                                       
                                    
                        
               
                  2024. augusztus 26.
               
            
         (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports
      
         (2)  HL L 54., 2009.2.26., 1. o.